
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00168/2014-04
30.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 30.05.2014. године, донела је

О Д Л У К У

о акредитацији студијског програма
основних академских студија

Утврђује се да УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044,  испуњава прописане стандарде за акредитацију студијског програма:  основне академске студије – ИНФОРМАЦИОНИ СИСТЕМИ И ТЕХНОЛОГИЈЕ – СТУДИЈЕ НА ДАЉИНУ у оквиру поља техничко-технолошких наука и то за упис 80 (осамдесет) студената у прву годину у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 27.01.2014. године поднела захтев за акредитацију студијског програма основне академске студије – ИНФОРМАЦИОНИ СИСТЕМИ И ТЕХНОЛОГИЈЕ – СТУДИЈЕ НА ДАЉИНУ у оквиру поља техничко-технолошких наука под бројем 612-00-00168/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области Организационе науке што је у  складу са законом и листом области коју је утврдио Национални савет. Назив дипломе ДИПЛОМИРАНИ ИНЖЕЊЕР ОРГАНИЗАЦИОНИХ НАУКА  је у складу са листом звања коју је утврдио Национални савет, а дужина студија од 4 године је у складу са законом.

Програм је прихваћен од стране Сената Универзитета у Београду дана 18.12.2013. године.
Студијски програм садржи све законом предвиђене елементе и има предвиђени број ЕСПБ. Број ЕПСБ бодова након завршених студија је 240. 

Сврха студијског програма који се спроводи учењем на даљину је да се студентима омогући стицање свих знања, способности и компетенција као при реализације истог студијског програма класичним извођењем наставе, али уз бројне погодности које нуде информационо-комуникационе технологије.

У реализацији наставе у оквиру студијског програма студенти ће преко платформе за ДЛС пратити наставу, добијати наставни материјал, активно учествовати у решавању домаћих задатака и квизова, комуницираће са настаницима, имаће ажурне информације о свим дешавањима на факултету и имаће увид у освојене бодове за обављене активности. 

Извођење студијског програма путем ДЛС обезбеђује исти ниво знања свршрних студената основних студија, исту ефикасност студирања и исти ранг (квалитет) дипломе као и у случају уобичајеног (класичног) начина реализације студијског програма. 

Циљеви садрже одреднице из којих би се могао закључити зашто је овај програм у области организационих наука. Међу циљевима су сви они који се тичу стицања знања и компетенција у области организационих наука.

Jасно је наведено које опште и предметно специфичне способности студенти стичу савладавањем програма.

Класификација предмета по типу је: Академско-општеобразовни предмети 24.46%, Теоријско-методолошки 32.51%, Научно-стручни предмети 15.17%, Стручно-апликативни предмети 27.86%. 
Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 

Фактор изборности према према позицијама где студент бира предмете је 20.83%.

Курикулум одговара назначеном звању и датим компетенцијама у студијском програму. Курикулум јасно приказује распоред предмета по семестрима, број ЕСПБ бодова и фонд часова. За сваки предмет наведени су мерени циљеци курса са очекиваним исходима, знањима и компетенцијама, реалним предусловима за похађање предмета, конкретним и смисленим садржајем предмета, препорученим литературом, савременим методима извођења наставе, као и начином провере знања и оцењивања.

Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (Computing and Information Systems - University of Brighton; Wisconsin School of Business - University of Wisconsin; Business Information Technology - University of Wolverhampton). 
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на прву годину студенти полажу пријемни испит.

Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 

Укупан број наставника је довољан да покрије укупан број часова наставе на студијском програму. У реализацији студијског програма укључено је 74 наставника,  од тога 63 наставника са пуним радним временом и 11 са непуним радним временом. Просечно оптерећење наставника на студијском програму 0.60 часова недељно. Нема наставника са ангажовањем већим од 12 часова недељно. Наставници са пуним радним временом држе 91.11% наставе. 

Испуњен је захтев да најмање 70% часова од активне наставе држе наставници  са пуним радним временом.

Број сарадника износи 67, од којих су сви са пуним радним временом, и он је довољан да покрије укупан број часова наставе на студијском програму. Просечно оптерећење сарадника износи 1.48 часова недељно. 
Квалификације наставног особља одговарају нивоу њихових задужења и документоване су референцама и подаци који су доступни јавности.

Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 

Обезбеђен је одговарајући простор за извођење наставе. Обезбеђена је неопходна техничка опрема за извођење наставе. 

Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји 356 наслов. 

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.

Установа је формирала Комисију за обезбеђење и унапређење квалитета , као и Комисију за контролу квалитета, и приложила је извештај о резултатима самовредновања. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. Комисија за обезбеђење и унапређење квалитета се састоји од 13 чланова од којих је 3 члана из редова студената. Комисија за квалитет се састоји од 11 чланова, од којих ниједан није из редова студената. Препоручује се високошколској институцији да у Комисију за обезбеђење и унапређење квалитета укључи и студенте.
Студијски програм заснован на методама и технологијама образовања на даљину подржан је ресурсима који обезбеђују квалитетно извођење студијског програма. Наставни садржај, подржан расположивим ресурсима, може се квалитетно парцијално реализовати кроз систем студија на даљину јер је обезбеђен одговарајући  ниво знања наставника и сарадника који гарантује исти ниво знања дипломираних студената, ефикасност студирања и квалитет дипломе као и у случају класичног начина реализације студијског програма.

Студије на даљину се реализују коришћењем Мoodle система учења на даљину. Moodle систем користе три категорије корисника: 

а) наставници и сарадници, који постављају наставне садржаје на систем и који користе систем у процесу извођење наставе на даљину. Наставници и сарадници су обучени да користе moodle систем. Обука је извршена на ФОН-у (4. марта, 27. и 28. априла 2010 године). Дато је упутство како се користи moodle систем од стране наставника и сарадника.

б) студенти, који користе наставне садржаје постављене на систему и прате наставу помоћу система. Студенти ће пре извођења наставе на даљину на буду обучени како да користе систем. У том смислу је припремљено упутство како се користи moodle систем од стране студената.

ц) администратор који одржава систем. Администратор је обучен како да користи и одржава систем. Дато је упутство како се користи moodle систем од стране администратора.

Наставници и сарадници су обучени да користе софтверске алате за припрему наставног материјала у аудио и видео облику (Camtasia Studio и Adobe Presenter). Обука је извршена на ФОН-у 24.02.2010 год.

Наставни материјали су припремљени у складу са ADDIE моделом. Обука о начину пројектовања наставног материјала  у систему студије на даљину је урађена на ФОН-у 24.02.2010 год. За сваки предмет је поред општих информација (назив, студијски програм, врста и ниво студија и статус предмета, циљ, исход, методе извођења наставе) дата структура предмета по тематским целинама и тематским јединицама. За сваку тематску целину и тематску јединицу дати су циљеви и методе извођења наставе.

Провера знања студената се обавља такође помоћу Moodle система који омогућава аутоматско праћење напредовање студената кроз различите облике провере знања: тестове, квизове, есејске и домаће задатке. На овај начин је могуће бодовати и оцењивати предиспитне обавезе студената. Завршни испит се полаже на Факултету.

Moddle систем омогућава различите извештаје којима се прате активности студената у току процеса извођења студија на даљину. На основу тога је могуће предузети одређене мере како би се студенти мотивисали да се активније укључе у процес наставе.

Факултет садржи информационо комуникациону платформу која обезбеђује студентима сигуран приступ ДЛС систему, квалитетно вођење кроз процес учења, самотестирање и тестирање. У том смислу је набављена и инсталирана хардверска, системска и мрежна архитектура високих перформанси на коме је постављен Moodle систем. Овакав систем омогућава квалитетан рад са великим бројем студената. Овај систем је пројектован тако да му могу приступити само ауторизовани корисници.

Садржаји из Мoodle система се чувају у PostgreSQL систему за управљање базом података. У склопу система студије на даљину инсталиран је систем за видео конференције.

Факултет је резервисао одговарајући простор за реализацију ДЛС студија. Поред тога Факултет је направио службу за студије на даљину, чији је основни задатак да омогући несметан рад комплетног система студија на даљину на ФОН-у. Наведена служба има технички кадар који је обучен да постављени задатак обави на највишем професионалном нивоу. 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА за студијски програм основне академске студије – ИНФОРМАЦИОНИ СИСТЕМИ И ТЕХНОЛОГИЈЕ – СТУДИЈЕ НА ДАЉИНУ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00168/2014-04
30.05.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ИНФОРМАЦИОНИ СИСТЕМИ И ТЕХНОЛОГИЈЕ – СТУДИЈЕ НА ДАЉИНУ у оквиру поља техничко-технолошких наука и то за упис 80 (осамдесет) студената у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

